Ζεστή και διακριτική φιλοξενία. Ο Σταύρος είχε ειλικρινές ενδιαφέρον για την άριστη διαμονή μας. Κάλυψε άμεσα, διακριτικά και με γενναιοδωρία, ό,τι του ζητήσαμε. Είναι πρόσχαρος και γλυκός άνθρωπος. Αισθανθήκαμε περισσότερο φιλοξενούμενοι και λιγότερο ενοικιαστές.
Το ακίνητο είναι όσο ωραίο φαίνεται στις φωτογραφίες. Αυτό που δεν φαίνεται από τις φωτογραφίες είναι πόσο δροσερό είναι, πόσο ήσυχο και πόσο ωραία θέα έχει στο Αιγαίο. Το χωριό βρίσκεται σε κοντινή απόσταση από τη Χώρα κάτι που κάνει τις μετακινήσεις πολύ εύκολες. Επίσης , καθώς δεν είναι δυνατή η πρόσβαση με το αυτοκίνητο, παραμόνο μέχρι την είσοδο του χωριού, έχει απόλυτη ησυχία. Ο οικισμός είναι σε τέλεια αρμονία με το φυσικό περιβάλλον. Ακούσαμε πουλιά, μυρίσαμε θυμάρι, γευτήκαμε καρπούς, είδαμε το φώς του Αιγαίου, αγγίξαμε τις πέτρες. Στα συν της διαμονής, η Σουρλουλού, η μικρή αδέσποτη σκυλίτσα που μας περίμενε με διάθεση για παιχνίδι στην αυλόπορτα του σπιτιού. Εξαιρετικά πλούσια εμπειρία.